**คู่มือสำหรับประชาชน : การขออนุญาตดัดแปลง หรือใช้ที่จอดรถ ที่กลับรถ และทางเข้าออกของรถเพื่อการอื่น (แบบ ข.4)**

**หน่วยงานที่ให้บริการ :** ฝ่ายโยธาสำนักงานเขตดินแดงกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

 1)ตามพระราชบัญญัติควบคุมอาคารพ.ศ. 2522 มาตรา 34 กำหนดว่า ห้ามมิให้เจ้าของหรือผู้ครอบครองอาคารที่ต้องมีพื้นที่หรือสิ่งที่สร้างขึ้นเพื่อใช้เป็นที่จอดรถ ที่กลับรถ และทางเข้าออกของรถตามที่ระบุไว้ในมาตรา 8(9) ดัดแปลง หรือใช้หรือยินยอมให้บุคคลอื่นดัดแปลงหรือใช้ที่จอดรถ ที่กลับรถ และทางเข้าออกของรถนั้นเพื่อการอื่นทั้งนี้ ไม่ว่าทั้งหมดหรือบางส่วน เว้นแต่จะได้รับใบอนุญาตจากเจ้าพนักงานท้องถิ่น

 2)ตามพระราชบัญญัติควบคุมอาคารพ.ศ. 2522 มาตรา 4 กำหนดว่า &ldquo;อาคาร&rdquo;หมายความว่า ตึก บ้าน เรือน โรง ร้าน แพ คลังสินค้า สำนักงานและสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้สอยได้ และหมายความรวมถึง

 (1) อัฒจันทร์หรือสิ่งที่สร้างขึ้นอย่างอื่นเพื่อใช้เป็นที่ชุมนุของประชาชน

 (2) เขื่อน สะพาน อุโมงค์ ทางหรือท่อระบายน้ำ อู่เรือ คานเรือ ท่าน้ำ ท่าจอดเรือรั้ว กำแพง หรือประตู ที่สร้างขึ้นติดต่อหรือใกล้เคียงกับที่สาธารณะหรือสิ่งที่สร้างขึ้นให้บุคคลทั่วไปใช้สอp

 (3)ป้ายหรือสิ่งที่สร้างขึ้นสำหรับติดหรือตั้งป้าย

 ก. ที่ติดหรือตั้งไว้เหนือที่สาธารณะและมีขนาดเกินหนึ่งตารางเมตร หรือมีน้ำหนักรวมทั้งโครงสร้างเกินสิบกิโลกรัม

 ข.ที่ติดหรือตั้งไว้ในระยะห่างจากที่สาธารณะซึ่งเมื่อวัดในทางราบแล้วระยะห่างจากที่สาธารณะมีน้อยกว่าความสูงของป้ายนั้นเมื่อวัดจากพื้นดิน และมีขนาดหรือมีน้ำหนักเกินกว่าที่กำหนดในกฎกระทรวง

 (4) พื้นที่หรือสิ่งที่สร้างขึ้นเพื่อใช้เป็นที่จอดรถ ที่กลับรถ และทางเข้าออกของรถสำหรับอาคารที่กำหนดตามมาตรา 8(9)

 (5) สิ่งที่สร้างขึ้นอย่างอื่นตามที่กำหนดในกฎกระทรวงกำหนดสิ่งที่สร้างขึ้นอย่างอื่นเป็นอาคารตามกฎหมายว่าด้วยการควบคุมอาคาร พ.ศ. 2544กำหนดให้สิ่งดังต่อไปนี้ เป็นอาคารตาม พ.ร.บ. ควบคุมอาคาร พ.ศ. 2522​

ฯลฯ

ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 มาตรา 10 ผู้อนุญาตต้องดำเนินการให้แล้วเสร็จภายในกำหนดเวลาที่ระบุไว้ในคู่มือสำหรับประชาชน และแจ้งให้
ผู้ยื่นคำขอทราบภายในเจ็ดวันนับแต่วันที่พิจารณาแล้วเสร็จ

หมายเหตุ

 1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

 2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้ เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

 3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558

ดูรายละเอียดเพิ่มเติมได้ที่ www.bangkok.go.th/yota/

**ช่องทางการให้บริการ**

|  |  |
| --- | --- |
|  **สถานที่ให้บริการ**กองควบคุมอาคาร สำนักการโยธา กรุงเทพมหานครเลขที่ 111 ศาลาว่าการกรุงเทพมหานคร 2 ถนนมิตรไมตรี แขวงดินแดง เขตดินแดง กรุงเทพฯ 10400/ติดต่อด้วยตนเอง ณ หน่วยงาน(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น.  |
|  **สถานที่ให้บริการ**สำนักงานเขตดินแดง 99 ถนนมิตรไมตรี แขวงดินแดง เขตดินแดง โทร. 0 2245 1613 ต่อ 5363 – 5364/ติดต่อด้วยตนเอง ณ หน่วยงาน(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง)  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 45 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**รับคำขอตรวจสอบเอกสาร(หมายเหตุ: (หน่วยงานผู้รับผิดชอบ ฝ่ายโยธา สำนักงานเขตทุกเขต))  | 1 ชั่วโมง | ฝ่ายโยธาสำนักงานเขตดินแดง |
| 2) | **การพิจารณา**พิจารณา(หมายเหตุ: (หน่วยงานผู้รับผิดชอบ ฝ่ายโยธา สำนักงานเขตทุกเขต))  | 40 วัน | ฝ่ายโยธาสำนักงานเขตดินแดง |
| 3) | **การลงนาม/คณะกรรมการมีมติ**ออกใบอนุญาตหรือคำสั่งไม่อนุญาต(หมายเหตุ: (หน่วยงานผู้รับผิดชอบ ฝ่ายโยธา สำนักงานเขตทุกเขต))  | 5 วัน | ฝ่ายโยธาสำนักงานเขตดินแดง |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **ขออนุญาตดัดแปลง หรือใช้ที่จอดรถ ที่กลับรถ และทางเข้าออกของรถเพื่อการอื่น (แบบ ข.4)****ฉบับจริง** 1 ชุด**สำเนา** 0 ชุด**หมายเหตุ** - | ฝ่ายโยธาสำนักงานเขตดินแดง |
| 2) | **แผนผังบริเวณ แบบแปลน รายการประกอบแบบแปลน****ฉบับจริง** 5 ชุด**สำเนา** 0 ชุด**หมายเหตุ** - | - |
| 3) | **รายการคำนวณ (กรณีที่เป็นสิ่งที่สร้างขึ้นเป็นอาคารเพื่อใช้เป็นที่จอดรถ)****ฉบับจริง** 1 ชุด**สำเนา** 0 ชุด**หมายเหตุ** - | - |
| 4) | **สำเนาหรือภาพถ่ายเอกสารแสดงการเป็นเจ้าของอาคารหรือผู้ครอบครองอาคาร****ฉบับจริง** 0 ชุด**สำเนา** 1 ชุด**หมายเหตุ** - | ฝ่ายโยธาสำนักงานเขตดินแดง |
| 5) | **หนังสือแสดงความยินยอมจากเจ้าของอาคาร (กรณีผู้ครอบครองอาคารเป็นผู้ขออนุญาต)****ฉบับจริง** 1 ชุด**สำเนา** 0 ชุด**หมายเหตุ** - | ฝ่ายโยธาสำนักงานเขตดินแดง |
| 6) | **บัตรประจำตัวประชาชน****ฉบับจริง** 0 ชุด**สำเนา** 1 ชุด**หมายเหตุ** (เอกสารของผู้ยื่นคำขออนุญาต (กรณีบุคคลเป็นผู้ขออนุญาต และกรณีหลายคนให้ใช้ทุกคน) พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |
| 7) | **สำเนาทะเบียนบ้าน****ฉบับจริง** 0 ชุด**สำเนา** 1 ชุด**หมายเหตุ** (เอกสารของผู้ยื่นคำขออนุญาต (กรณีบุคคลเป็นผู้ขออนุญาต และกรณีหลายคนให้ใช้ทุกคน) พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |
| 8) | **สำเนาหรือภาพถ่ายหนังสือรับรองการจดทะเบียน วัตถุประสงค์ และผู้มีอำนาจลงชื่อแทนนิติบุคคลผู้ขออนุญาตที่ออกให้ไม่เกินหกเดือน (กรณีที่นิติบุคคลเป็นผู้ขออนุญาต)****ฉบับจริง** 0 ชุด**สำเนา** 1 ชุด**หมายเหตุ** - | กรมพัฒนาธุรกิจการค้า |
| 9) | **หนังสือแสดงความเป็นตัวแทนของผู้ขออนุญาต (หนังสือมอบอำนาจ)** **ฉบับจริง** 1 ชุด**สำเนา** 0 ชุด**หมายเหตุ** (พร้อมสำเนาหรือภาพถ่ายบัตรประจำตัวประชาชน และทะเบียนบ้าน (กรณีมีการมอบอำนาจให้ผู้อื่นขออนุญาตแทน) | ฝ่ายโยธาสำนักงานเขตดินแดง |
| 10) | **สำเนาหรือภาพถ่ายโฉนดที่ดิน เลขที่/น.ส.3 เลขที่/ ส.ค. 1 เลขที่……(ขนาดเท่าต้นฉบับ และต้องครบถ้วนตามแผนผังบริเวณ หรือที่ระบุไว้ในคำขออนุญาต)****ฉบับจริง** 0 ชุด**สำเนา** 1 ชุด**หมายเหตุ** - | กรมที่ดิน |
| 11) | **หนังสือรับรองให้ปลูกสร้างอาคารในที่ดิน** **ฉบับจริง** 1 ชุด**สำเนา** 0 ชุด**หมายเหตุ** (พร้อมสำเนาหรือภาพถ่ายทะเบียนบ้าน และบัตรประจำตัวประชาชนของเจ้าของที่ดินและพยานที่ลงลายมือชื่อรับรองในเอกสาร (กรณีผู้ขออนุญาตมิได้เป็นเจ้าของที่ดิน)) | ฝ่ายโยธาสำนักงานเขตดินแดง |
| 12) | **สำเนาหรือภาพถ่ายหนังสือรับรองการจดทะเบียน วัตถุประสงค์ และผู้มีอำนาจลงชื่อแทนนิติบุคคลเจ้าของที่ดิน ที่ออกให้ไม่เกินหกเดือน (กรณีที่นิติบุคคลเป็นเจ้าของที่ดิน)****ฉบับจริง** 0 ชุด**สำเนา** 1 ชุด**หมายเหตุ** - | กรมพัฒนาธุรกิจการค้า |
| 13) | **หนังสือรับรองของผู้ออกแบบอาคาร หรือผู้ออกแบบและคำนวณอาคาร ซึ่งจะต้องเป็นผู้ได้รับใบอนุญาตให้เป็นผู้ประกอบวิชาชีพสถาปัตยกรรมควบคุม หรือวิชาชีพวิศวกรรมควบคุม และจะต้องไม่เป็นผู้ได้รับการแจ้งเวียนชื่อตามมาตรา 49 ทวิ (กรณีที่เป็นอาคารมีลักษณะ ขนาด อยู่ในประเภทเป็นวิชาชีพวิศวกรรมควบคุมหรือวิชาชีพสถาปัตยกรรมควบคุม แล้วแต่กรณี) พร้อมทั้งสำเนาหรือภาพถ่ายใบอนุญาตประกอบวิชาชีพฯ ที่ยังไม่สิ้นอายุ****ฉบับจริง** 1 ชุด**สำเนา** 0 ชุด**หมายเหตุ** - | ฝ่ายโยธาสำนักงานเขตดินแดง |
| 14) | **หนังสือแสดงความยินยอมของผู้ควบคุมงาน (แบบ น.4) ซึ่งจะต้องเป็นผู้ได้รับใบอนุญาตให้เป็นผู้ประกอบวิชาชีพสถาปัตยกรรมควบคุม หรือวิชาชีพวิศวกรรมควบคุม และจะต้องไม่เป็นผู้ได้รับการแจ้งเวียนชื่อตามมาตรา 49 ทวิ (กรณีที่เป็นอาคารมีลักษณะ ขนาด อยู่ในประเภทเป็นวิชาชีพวิศวกรรมควบคุมหรือวิชาชีพสถาปัตยกรรมควบคุม แล้วแต่กรณี และผู้ขออนุญาตระบุชื่อมาในคำขออนุญาตด้วย) พร้อมทั้งสำเนาหรือภาพถ่ายใบอนุญาตประกอบวิชาชีพฯ ที่ยังไม่สิ้นอายุ****ฉบับจริง** 1 ชุด**สำเนา** 0 ชุด**หมายเหตุ** - | ฝ่ายโยธาสำนักงานเขตดินแดง |
| 15) | **สำเนาหรือภาพถ่ายใบอนุญาตก่อสร้างอาคาร ดัดแปลงอาคาร หรือรื้อถอนอาคาร (แบบ อ.1) หรือใบอนุญาตเคลื่อนย้ายอาคาร (แบบ อ.2) หรือใบอนุญาตเปลี่ยนการใช้อาคาร (แบบ อ.3) หรือใบรับหนังสือแจ้งความประสงค์จะก่อสร้าง ดัดแปลง เคลื่อนย้าย หรือรื้อถอนอาคาร ตามมาตรา 39 ทวิ (แบบ กทม.6) พร้อมหนังสือรับทราบแบบแปลนไม่ขัดข้องฯ ของอาคารที่ยื่นขออนุญาต****ฉบับจริง** 0 ชุด**สำเนา** 1 ชุด**หมายเหตุ** - | ฝ่ายโยธาสำนักงานเขตดินแดง |
| 16) | **หนังสือแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตกรุงเทพมหานคร (แบบ ผมร.1)****ฉบับจริง** 1 ชุด**สำเนา** 0 ชุด**หมายเหตุ** - | ฝ่ายโยธาสำนักงานเขตดินแดง |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียมใบอนุญาต(1) ดัดแปลงอาคาร**(หมายเหตุ: -)  |  **ค่าธรรมเนียม** 10 บาท  |
| 2) | **ค่าธรรมเนียมการตรวจสอบ(1) อาคารสูงไม่เกิน 2 ชั้นหรือสูงไม่เกิน 12 เมตร คิด 0.5 บาท/ตร.ม.**(หมายเหตุ: -)  |  **ค่าธรรมเนียม** 0.5 บาท  |
| 3) | **ค่าธรรมเนียมการตรวจแบบ(2) อาคารสูงเกิน 2 ชั้นแต่ไม่เกิน 3 ชั้น หรือสูงเกิน 12 เมตร แต่ไม่เกิน 15 เมตร คิด 2.00 บาท/ตร.ม.**(หมายเหตุ: -)  |  **ค่าธรรมเนียม** 2 บาท  |
| 4) | **ค่าธรรมเนียมการตรวจแบบ(3) อาคารสูงเกิน 3 ชั้นหรือสูงเกิน 15 เมตร คิด 4.00 บาท/ตร.ม.**(หมายเหตุ: -)  |  **ค่าธรรมเนียม** 4 บาท  |
| 5) | **ค่าธรรมเนียมการตรวจแบบ(4) อาคารประเภทซึ่งต้องรับน้ำหนักบรรทุกชั้นใดชั้นหนึ่งเกิน 500 กก./ตร.ม. คิด 4.00 บาท/ตร.ม.**(หมายเหตุ: -)  |  **ค่าธรรมเนียม** 4 บาท  |
| 6) | **ค่าธรรมเนียมการตรวจแบบ(5) ที่จอดรถ ที่กลับรถและทางเข้าออกของรถ ภายนอกอาคาร คิด 0.50 บาท/ตร.ม.**(หมายเหตุ: -)  |  **ค่าธรรมเนียม** 0.5 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กองควบคุมอาคาร สำนักการโยธา กรุงเทพมหานคร(หมายเหตุ: (111 ศาลาว่าการกรุงเทพมหานคร 2 ถนนมิตรไมตรี แขวงดินแดง เขตดินแดง กรุงเทพฯ 10400โทรศัพท์ : 0 2246 0301-2 ต่อ 2046-7โทรสาร : 0 2247 0075, 0 2247 0107เวปไซต์ : http://office.bangkok.go.th/bcdอีเมล์ : bmadpwbcd@gmail.com))  |
| 2) | ศูนย์รับเรื่องราวร้องทุกข์ กรุงเทพมหานคร โทร 1555(หมายเหตุ: -)  |
| 3) | สำนักงานเขตดินแดง 99 ถนนมิตรไมตรี แขวงดินแดง เขตดินแดง โทร. 0 2245 1613 ต่อ 5363 – 5364(หมายเหตุ: -)  |
| 4) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | ขออนุญาตดัดแปลง หรือใช้ที่จอดรถ ที่กลับรถ และทางเข้าออกของรถเพื่อการอื่น (แบบ ข.4)(หมายเหตุ: -)  |
| 2) | หนังสือรับรองของผู้ประกอบวิชาชีพวิศวกรรมควบคุม(หมายเหตุ: -)  |
| 3) | หนังสือรับรองของผู้ประกอบวิชาชีพสถาปัตยกรรมควบคุม(หมายเหตุ: -)  |
| 4) | หนังสือมอบอำนาจผู้ขออนุญาต(หมายเหตุ: -)  |
| 5) | หนังสือมอบอำนาจเจ้าของที่ดิน(หมายเหตุ: -)  |
| 6) | หนังสือรับรองให้ปลูกสร้างอาคารในที่ดิน(หมายเหตุ: -)  |
| 7) | หนังสือแสดงความยินยอมของผู้ควบคุมงาน ตามมาตรา 29(หมายเหตุ: -)  |
| 8) | หนังสือแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตกรุงเทพมหานคร (แบบ ผมร.1)(หมายเหตุ: -)  |

**หมายเหตุ**

ขั้นตอน ระยะเวลา และส่วนงานที่รับผิดชอบ

 1)ขั้นตอนที่ 1 นับระยะเวลารวมกับ ขั้นตอนที่ 2

 2) ในกรณีมีเหตุจำเป็นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนด 45 วัน ให้ขยายเวลาออกไปได้อีกไม่เกินสองคราว คราวละไม่เกิน 45 วัน แต่ต้องมีหนังสือแจ้งการขยายเวลาและเหตุจำเป็นแต่ละคราวให้ผู้ขอรับใบอนุญาตทราบก่อนสิ้นกำหนดเวลาหรือตามที่ได้ขยายเวลาไว้นั้น แล้วแต่กรณี(พระราชบัญญัติควบคุมอาคาร พ.ศ. 2522 มาตรา 25 วรรคสอง)

รายการเอกสารหลักฐานประกอบ

 สำเนาหรือภาพถ่ายเอกสารทุกฉบับที่ยื่นขออนุญาตเจ้าของเอกสารนั้นต้องลงลายมือชื่อรับรองสำเนาทุกหน้าทุกแผ่น (กรณีเป็นนิติบุคคล ให้ดำเนินการตามหนังสือรับรองการจดทะเบียนฯ)
 หนังสือมอบอำนาจควรมีพยานอย่างน้อย 1 คน ถ้าผู้มอบอำนาจพิมพ์ลายนิ้วมือต้องมีพยานลงลายมือชื่อรับรองไว้ด้วย 2 คน พยานต้องลงลายมือชื่อเท่านั้น การพิมพ์ลายนิ้วมือให้ใช้นิ้วหัวแม่มือซ้าย ถ้ามีความจำเป็นที่จะต้องใช้นิ้วมืออื่นเพราะเหตุใด ให้บันทึกความจำเป็นไว้ในหนังสือด้วย
 หนังสือมอบอำนาจ ให้ติดอากรแสตมป์ตามประมวลรัษฎากร
 กรณีบุคคลที่มิได้ถือสัญชาติไทยให้แสดงสำเนาหนังสือเดินทางแทนสำเนาบัตรประจำตัวประชาชน

**ข้อมูลสำหรับเจ้าหน้าที่**

**ชื่อกระบวนงาน:** การขออนุญาตดัดแปลง หรือใช้ที่จอดรถ ที่กลับรถ และทางเข้าออกของรถเพื่อการอื่น (แบบ ข.4)

**หน่วยงานกลางเจ้าของกระบวนงาน**: สำนักการโยธา สำนักการโยธา สำนักการโยธา

**ประเภทของงานบริการ:** กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
|  1)พ.ร.บ. การผังเมือง พ.ศ. 2518  |
|  2)พ.ร.บ. ควบคุมอาคาร พ.ศ. 2522  |
|  3)พ.ร.บ.ระเบียบบริหารราชการกรุงเทพมหานคร พ.ศ. 2528  |

**ระดับผลกระทบ:** บริการทั่วไป

**พื้นที่ให้บริการ:** ท้องถิ่น

**กฎหมายข้อบังคับ/ข้อตกลงที่กำหนดระยะเวลา:** พระราชบัญญัติควบคุมอาคารพ.ศ. 2522 **ระยะเวลาที่กำหนดตามกฎหมาย / ข้อกำหนด ฯลฯ:** 45.0

**ข้อมูลสถิติของกระบวนงาน:**

 จำนวนเฉลี่ยต่อเดือน 0

 จำนวนคำขอที่มากที่สุด 0

 จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การขออนุญาตดัดแปลง หรือใช้ที่จอดรถ ที่กลับรถ และทางเข้าออกของรถเพื่อการอื่น (แบบ ข.4) สำนักงานเขตดินแดง (นันท์นภัส)

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: 21/07/2558